EUROOPA KOMISJON Brüssel,28.7.2022 COM(2022) 363 final 2022/0228(NLE) Ettepanek: NÕUKOGU OTSUS seisukoha kohta, mis võetakse Euroopa Liidu nimel maanteetranspordi erikomitees seoses Ühendkuningriigi poolt siseturu infosüsteemi (IMI) kasutamise tehniliste ja menetluslike nõuetega ning seoses selle kulude katteks tehtava osamaksega



SELETUSKIRI 1.Kavandatav reguleerimisese Komisjon teeb ettepaneku, et nõukogu määraks kindlaks seisukoha, mis võetakse liidu nimel ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga loodud maanteetranspordi erikomitees seoses Ühendkuningriigi osalemisega kaubandus- ja koostöölepingu 31. lisa A osa 2. jao artikli 6 kohases halduskoostöös ning Suurbritannia ja Põhja-Iiri Ühendkuningriigi poolt liidu üldeelarvesse siseturu infosüsteemis osalemise kulude katteks antava rahalise panuse summa ja üksikasjadega. 2.Ettepaneku taust Siseturu infosüsteem (IMI) loodi määrusega (EL) nr 1024/2012. Üks selle funktsioonidest võimaldab lähetusdeklaratsioonide töötlemist vastavalt direktiivis 96/71/EÜ, direktiivis 2014/67/EL ja direktiivis (EL) 2020/1057 sätestatud eeskirjadele. Kõnealuste eeskirjade alusel koostatakse nimekiri töötingimustest, mis lähetatud töötajatele tuleb vastuvõtvas riigis tagada. Euroopa Liidu ja Ühendkuningriigi vahelise kaubandus- ja koostöölepingu 31. lisaga (A osa 2. jao artikli 6 lõike 1 punkt a) on ette nähtud, et kaubandus- ja koostöölepingu ühe poole territooriumil asutatud ettevõtjad peavad esitama lähetusdeklaratsiooni teise poole pädevatele asutustele või Euroopa Liidu puhul selle liikmesriigi pädevatele asutustele, kuhu sõidukijuht on lähetatud. Selleks tuleb alates 2. veebruarist 2022 kasutada IMIga ühendatud avaliku liidese mitmekeelset standardvormi. Vastavalt kaubandus- ja koostöölepingu 31. lisa A osa 2. jao artikli 7 lõikele 5 peaks maanteetranspordi erikomitee kehtestama tehnilised ja menetluslikud nõuded IMI kasutamise kohta Ühendkuningriigis. Erikomitee kavandatav otsus sisaldab vajalikke nõudeid, mis võimaldavad autoveoettevõtjatel ja riigi ametiasutustel luua IMIga ühendus. See võimaldab ettevõtjatel esitada oma lähetusdeklaratsioone IMI kaudu ja riigi ametiasutustel halduskoostöös osaleda, mis on vajalik sõidukijuhtide lähetamist käsitlevate eeskirjade eesmärkide saavutamiseks. Neid nõudeid on komisjoni rakendusmääruse (EL) 2021/2179 alusel kohandatud kaubandus- ja koostöölepingu raamistikuga. 3.Liidu nimel võetav seisukoht Liidu seisukoht peaks seega olema toetada maanteetranspordi erikomitee otsuse vastuvõtmist kooskõlas käesolevale ettepanekule lisatud otsuse eelnõuga. 4.Õiguslik alus Euroopa Liidu toimimise lepingu (edaspidi „ELi toimimise leping“) artikli 218 lõikes 9 on sätestatud, et nõukogu võtab komisjoni [...] ettepaneku põhjal vastu otsuse, millega „[…] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“ Otsus, mille maanteetranspordi erikomitee peab vastu võtma, on õigusliku toimega akt. Kavandatud aktidega ei täiendata ega muudeta kaubandus- ja koostöölepingu institutsioonilist raamistikku. Seepärast on esildatud otsuse menetlusõiguslik alus ELi toimimise lepingu artikli 218 lõige 9. 5.Kavandatava akti avaldamine Pärast maanteetranspordi erikomitee otsuse vastuvõtmist on asjakohane see avaldada Euroopa Liidu Teatajas. 2022/0228 (NLE) Ettepanek: NÕUKOGU OTSUS seisukoha kohta, mis võetakse Euroopa Liidu nimel maanteetranspordi erikomitees seoses Ühendkuningriigi poolt siseturu infosüsteemi (IMI) kasutamise tehniliste ja menetluslike nõuetega ning seoses selle kulude katteks tehtava osamaksega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 218 lõiget 9,

võttes arvesse Euroopa Komisjoni ettepanekut ning arvestades järgmist: (1)Vastavalt kaubandus- ja koostöölepingu 31. lisa A osa 2. jao artikli 6 lõike 1 punktile a peaksid teise poole territooriumil asutatud ettevõtjad esitama lähetusdeklaratsiooni asjaomase poole või Euroopa Liidu puhul selle liikmesriigi pädevatele asutustele, kuhu sõidukijuht on lähetatud, kasutades alates 2. veebruarist 2022 Euroopa Parlamendi ja nõukogu määrusega (EL) nr 1024/2012 loodud siseturu infosüsteemiga (edaspidi „IMI“) ühendatud avaliku liidese mitmekeelset standardvormi. Pädev asutus on mis tahes organ, mis on asutatud riigi, piirkonna või kohaliku omavalitsuse tasandil ja registreeritud IMIs ning millel on konkreetsed kohustused seoses teatavate õigusnormide kohaldamisega. (2)Nagu on sätestatud kaubandus- ja koostöölepingu punkti c teises lõigus, võimaldab IMI esitada ka abitaotluse koostöölepingu poole puhul asukohariigi või liidu puhul asukohaliikmesriigi pädevatele asutustele, kui ettevõtja ei esita nõutud dokumente kaheksa nädala jooksul alates taotluse esitamise kuupäevast. (3)Kolmandad riigid võivad IMI-t kasutada, kui määruse (EL) nr 1024/2012 artiklis 23 sätestatud tingimused on täidetud ja tingimusel, et IMI-le juurdepääsu saanud kolmas riik osaleb IMI tegevuskulude katmises. (4)Vastavalt kaubandus- ja koostöölepingu 31. lisa A osa 2. jao artikli 7 lõikele 5 peaks maanteetranspordi erikomitee kehtestama tehnilised ja menetluslikud nõuded IMI kasutamise kohta Ühendkuningriigis. Need nõuded on vajalikud selleks, et võimaldada autoveoettevõtjatel ja riigi ametiasutustel luua IMIga ühendus ning seega võimaldada ettevõtjatel esitada oma lähetusdeklaratsioone ja riigi ametiasutustel osaleda põhjendustes 1 kuni 3e kirjeldatud halduskoostöös. Euroopa Liit on neid nõudeid rakendanud komisjoni rakendusmäärusega (EL) 2021/2179. (5)Vastavalt kaubandus- ja koostöölepingu 31. lisa A osa 2. jao artikli 7 lõikele 6 peaks kumbki pool osalema IMI tegevuskulude katmises. Maanteetranspordi erikomitee määrab kindlaks kummagi poole kantavad kulud. Seepärast on vaja kindlaks määrata Ühendkuningriigi poolt liidu üldeelarvesse antav rahaline panus ja üksikasjad seoses kuludega, mis tulenevad Ühendkuningriigi osalemisest IMIs. Rahaline panus koosneb kahest osast: arenduskulud (ühekordne makse) ja iga-aastased hoolduskulud (iga-aastane osamakse), (6)Seepärast on asjakohane määrata kindlaks liidu nimel maanteetranspordi erikomitees võetav seisukoht. (7)Selleks et käesolevas otsuses sätestatud meetmeid oleks võimalik viivitamata kohaldada, peaks otsus jõustuma selle vastuvõtmise päeval, ON VASTU VÕTNUD KÄESOLEVA OTSUSE: Artikkel 1 Seisukoht, mis võetakse liidu nimel kaubandus- ja koostöölepingu artikli 8 lõike 1 punktiga o loodud maanteetranspordi erikomitees seoses Ühendkuningriigi poolt siseturu infosüsteemi (IMI) kasutamise tehniliste ja menetluslike nõuetega ning Ühendkuningriigi kantavate kulude kindlaksmääramisega, põhineb käesolevale otsusele lisatud maanteetranspordi erikomitee otsuse eelnõul. Artikkel 2 Erikomitee otsus avaldatakse Euroopa Liidu Teatajas. Artikkel 3 Käesolev otsus on adresseeritud komisjonile. Brüssel, Nõukogu nimel eesistuja FINANTSSELGITUS

1.1.ETTEPANEKU NIMETUS: Ettepanek: NÕUKOGU OTSUS seisukoha kohta, mis võetakse Euroopa Liidu nimel maanteetranspordi erikomitees seoses Ühendkuningriigi poolt siseturu infosüsteemi (IMI) kasutamise tehniliste ja menetluslike nõuetega 2.EELARVEREAD Tulude eelarverida (peatükk/artikkel/punkt): 6 6 3 „Katseprojektid, ettevalmistavad meetmed ning komisjoni õigustest tulenevad ja muud meetmed“ (DG MOVE); Asjakohaseks aastaks eelarves ette nähtud summa: 319 039,00 eurot (ainult sihtotstarbeliste tulude puhul): Tulud kirjendatakse järgmistel eelarveridadel: 02 20 04 01 „Euroopa transpordipoliitika, transpordi turvalisuse ja reisijaõiguste toetusmeetmed, sh teabevahetusmeetmed“ (DG MOVE) 3.FINANTSMÕJU ◻ Ettepanekul puudub finantsmõju X Ettepanekul puudub finantsmõju kuludele, kuid sellel on finantsmõju tuludele X Ettepanekul on finantsmõju sihtotstarbelistele tuludele Mõju on järgmine: miljonites eurodes (üks koht pärast koma) Tulude eelarverida Mõju tuludele XX kuud alates pp/kk/aaaa (kui on kohaldatav) 2022 6 6 3 Jah 0,32 Olukord pärast meetme rakendamist Tulude eelarverida 2023 2024 2025 2026 2027 6 6 3 0,09 0,09 0,09 0,1 0,1 (Ainult sihtotstarbeliste tulude puhul tingimusel, et eelarverida on juba teada):